Greek Legal Document

Category: 75

Content:
5. ΒΑΣΙΛΙΚΟΝ ΔΙΑΤΑΓΜΑ της 2 Αυγ./20 Σεπτ. 1958 Περί τροποποιήσεως του Παραρτήματος II της Διεθνούς Συμβάσεως Γραμμής Φορτώσεως πλοίων. Έχοντες υπ’ όψιν: 1)Την παρ. 2 του άρθρου μόνου του Νόμ. 5848/1933 «περί κυρώσεως Διεθνούς Συμβάσεως Γραμμής Φορτώσεως πλοίων». 2)Τας κατ’ εφαρμογήν του αρθρ. 20 της Διεθνούς Συμβάσεως Γραμμής Φορτώσεως πλοίων, γενόμενας υπό της Βρεττανικής Κυβερνήσεως, δια των υπ’ αριθ. 270 από 26 Οκτ. 1949 και 21 από 21 Ιαν. 1958 ρηματικών αυτής διακοινώσεων, ανακοινώσεις περί επενεχθεισών τροποποιήσεων εις το Παράρτημα II της ρηθείσης Συμβάσεως. 3)Την υπ’ αριθ. 9/9-5-1958 γνωμοδότησιν του Συμβουλίου Εμπ. Ναυτικού. 4)Την υπ’ αριθ. 300/1958 γνωμοδότησιν του Συμβουλίου της Επικρατείας. Προτάσει των Ημετέρων επί της Εμπορικής Ναυτιλίας και Εξωτερικών Υπουργών, απεφασίσαμεν και διατάσσομεν. Άρθρον μόνον.-Κυρούμεν και θέτομεν εις εφαρμογήν τας κατωτέρω τροποποιήσεως τας κατά την διαδικασίαν της παρ. 1 του άρθρ. 20 της Διεθνούς Συμβάσεως Γραμμής Φορτώσεως πλοίων έτους 1930, επενεχθείσας εις το Παράρτημα ΙΙ (Όρια των ζωνών και των περιοχών των εποχών) το προσηρτημένον τη Συμβάσει ταύτη: α)Η παράγραφος η καθορίζουσα το προς «Βορράν όριον της Νοτίου ζώνης χειμερινής περιοχής» αντικαθίσταται ως εξής:  «Το προς βορράν όριον της Νοτίου ζώνης «Χειμερινής περιοχής», είναι μία γραμμή αγομένη από της ανατολικής ακτής της Νοτίου Αμερικής κατά μήκος του παραλλήλου πλάτους 40ο Ν. μέχρι μήκους 56ο Δ. εκείθεν κατά μήκος μιας ευθείας γραμμής μέχρις ενός σημείου πλάτους 34ο Ν. και μήκους 50ο Δ., εκείθεν κατά μήκος του παραλλήλου  πλάτους 34ο Ν. μέχρι της δυτικής ακτής της Νοτίου Αφρικής, από της ανατολικής ακτής της Νοτίου Αφρικής, εις πλάτος 30ο Ν. κατά μήκος μιας ευθείας γραμμής μέχρι του σημείου πλάτους 35ο 30΄ Ν. και μήκους 118ο Α. έξωθι της Νοτίου Ακτής της Αυστραλίας, εκείθεν κατά μήκος μιας γραμμής μέχρι του ακρωτηρίου Γκριμ της Τασμανίας, εκείθεν κατά μήκος της Βορείου Ακτής της Τασμανίας μέχρι της Άκρας του EDDYSTONE, εκείθεν κατά μήκος μιας ευθείας γραμμής μέχρι της δυτικής ακτής της Νοτίου Νήσου της Νέας Ζηλανδίας εις μήκος 170ο Α, εκείθεν κατά μήκος της δυτικής, νοτίου και ανατολικής ακτής της Νοτίου Νήσου μέχρι του ακρωτηρίου Σάουνδερς, εκείθεν κατά μήκος μιας ευθείας γραμμής μέχρις ενός σημείου πλάτους 33ο Ν. και μήκους 170ο Δ. και εκείθεν κατά μήκος του παραλλήλου πλάτους 33ο Ν. μέχρι της δυτικής ακτής της Νοτίου Αμερικής. Το Βαλπαραίσον, η Πόλις του Ακρωτηρίου και το Δουρβάν θα θεωρούνται ως κείμενα επί του ορίου μεταξύ της Νοτίου «Χειμερινής περιοχής» και της ζώνης «Θέρους». β)Εις το εδάφ. 6(α) του Τμήματος «περιοχαί εποχών» και μετά τας λέξεις «Νοτίως του πλάτους 11ο Ν.», προστίθεται η εξής διάταξις:«Το MACKAY θεωρείται ως ευρισκόμενον εις το όριον των ζωνών «τροπική περιοδική» και «Θέρους».